als_Latn dik_Latn sag_Latn
Pas operacionit
Kur ju zgjoheni pas operacionit do të gjeni disa tuba të vendosur në trupin tuaj. Një serum intravenoz do t’ju japë juve lëngje dhe mjekim. Mund të keni dy tuba në abdomen për të hequr lëngun nga vendi i operacionit. Gjithashtu do të keni një kateter në fshikëzën e urinës për të larguar urinën. Pasi të merrni veten nga operacioni këto tuba do të hiqen, zakonisht brenda tre deri pesë ditëve.
Si në të gjithë operacionet e mëdhenj, ju do të ndjeni një farë parehatie ose dhimbje. Do t’ju jepen qetësues të dhimbjeve. Ato mund të jepen në rrugë intravenoze ose me anë të një tubi epidural në shpinë. Qetësuesi epidural i dhimbjeve është i ngjashëm me atë që u jepet grave gjatë lindjes. Mirë është që ta njoftoni infermieren tuaj kur nuk ndiheni mirë, mos prisni deri sa dhimbja të bëhet e rëndë.
Ky operacion është një operacion i madh dhe juve mund t’ju duhet që të rrini në spital për rreth një javë. Para se të shkoni në shtëpi mjeku do të ketë marrë rezultatet e biopsi-së dhe do të diskutojë me ju trajtimin e mëtejshëm. Kjo do të varet nga lloji i kancerit, përhapja e sëmundjes dhe sasia e çdo lloj kanceri të mbetur në trupin tuaj.
Trajtimi i mëtejshëm, zakonisht kemioterapi është pothuaj gjithmonë e nevojshme për kancerin e vezoreve.
Kemioterapia
Kemioterapia është trajtimi i kancerit duke përdorur ilaçe kundër kancerit. Qëllimi është të shkatërrohen qelizat kanceroze, duke shkaktuar mundësisht sa më pak dëmtime të qelizave normale. Ilaçet i shkatërrojnë qelizat kanceroze duke ndaluar që ato të rriten dhe të riprodhojnë veten e tyre.
Kemioterapia funksionon më së miri kur kanceri është i vogël dhe qelizat kanceroze rriten aktivisht. Tek kanceri i vezoreve edhe pse shumica e qelizave të prekura nga kanceri janë hequr, përsëri mund të kenë mbetur disa. Për këtë arsye kemioterapia është mirë që të fillohet menjëherë pas operacionit.
als_Latn als_Latn als_Latn als_Latn als_Latn lij_Latn als_Latn als_Latn